CELEX: 32016D0588
Language: da
Date: 2016-04-14 00:00:00
Title: Kommissionens gennemførelsesafgørelse (EU) 2016/588 af 14. april 2016 om godkendelse af den teknologi, der anvendes i 12 volts effektive generatorer som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EØS-relevant tekst)

16.4.2016   
            
            
               DA
            
            
               Den Europæiske Unions Tidende
            
            
               L 101/25
            
         KOMMISSIONENS GENNEMFØRELSESAFGØRELSE (EU) 2016/588
   af 14. april 2016
   om godkendelse af den teknologi, der anvendes i 12 volts effektive generatorer som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 12, stk. 4, og
   ud fra følgende betragtninger:
   
               (1)
            
            
               Den ansøgning, der blev indgivet af leverandøren Valeo Equipments Electriques Moteur den 3. november 2015 om godkendelse af deres højeffektive generator med højeffektive dioder (HED), og den ansøgning, der blev indgivet af leverandøren Robert Bosch GmbH den 10. juni 2015 om godkendelse af deres højeffektive generator med porttilsluttede MOS-dioder (MGD), er blevet vurderet i henhold til artikel 12 i forordning (EF) nr. 443/2009, Kommissionens gennemførelsesforordning (EU) nr. 725/2011 (2) og de tekniske retningslinjer for forberedelse af ansøgninger om godkendelse af innovative teknologier i henhold til forordning (EF) nr. 443/2009.
            
         
               (2)
            
            
               Ifølge oplysningerne i Valeos og Boschs ansøgninger er betingelserne og kriterierne i artikel 12 i forordning (EF) nr. 443/2009 og i artikel 2 og 4 i gennemførelsesforordning (EU) nr. 725/2011 opfyldt. Valeos og Boschs effektive generatorer bør derfor godkendes som innovativ teknologi.
            
         
               (3)
            
            
               Kommissionen har ved gennemførelsesafgørelse 2013/341/EU (3), 2014/465/EU (4), (EU) 2015/158 (5), (EU) 2015/295 (6) og (EU) 2015/2280 (7) godkendt seks ansøgninger vedrørende teknologier, der forbedrer generatorers virkningsgrad. På baggrund af de erfaringer, der er gjort i forbindelse med vurderingen af disse ansøgninger samt Valeos og Boschs ansøgninger, vurderes det, at det på tilfredsstillende og fuldgyldig vis er påvist, at en 12 volts-generator (12 V-generator) med en virkningsgrad, der som minimum ligger mellem 73,4 % og 74,2 % afhængig af drivlinjen, og en masse, der ikke overstiger basisgeneratorens masse med mere end maksimalt 3 kg, opfylder kriterierne i artikel 12 i forordning (EF) nr. 443/2009 og i gennemførelsesforordning (EU) nr. 725/2011 og giver en reduktion af CO2-emissionerne på mindst 1 g CO2/km sammenlignet med en basisgenerator med en virkningsgrad på 67 %.
            
         
               (4)
            
            
               Fabrikanterne bør derfor have mulighed for at certificere CO2-besparelserne fra 12 V effektive generatorer, der opfylder disse kriterier. For at sikre at det kun foreslås at certificere generatorer, der opfylder de nævnte betingelser, skal fabrikanten sammen med ansøgningen om certificering, der indgives til typegodkendelsesmyndigheden, fremlægge en verifikationsrapport, der er udarbejdet af et uafhængigt organ, til bekræftelse heraf.
            
         
               (5)
            
            
               Hvis typegodkendelsesmyndigheden finder, at den pågældende 12 V-generator ikke opfylder betingelserne for certificering, bør ansøgningen om certificering af besparelserne afvises.
            
         
               (6)
            
            
               Den prøvningsmetodologi, der anvendes med henblik på påvisning af CO2-besparelserne fra 12 V effektive generatorer bør godkendes.
            
         
               (7)
            
            
               For at kunne påvise CO2-besparelserne fra en 12 V effektiv generator er det nødvendigt at definere den basisteknologi, som generatorens virkningsgrad skal sammenholdes med. Med udgangspunkt i de gjorte erfaringer er det hensigtsmæssigt at benytte en 12 V-generator med en virkningsgrad på 67 % som basisteknologi.
            
         
               (8)
            
            
               Besparelserne fra en 12 V effektiv generator kan delvis påvises ved hjælp af den test, der er omhandlet i bilag XII til Kommissionens forordning (EF) nr. 692/2008 (8). Prøvningsmetodologien for CO2-besparelser fra en 12 V effektiv generator bør således tage højde for denne delvise dækning.
            
         
               (9)
            
            
               For at fremme en større udbredelse af 12 V effektive generatorer i nye køretøjer bør fabrikanterne også have mulighed for at ansøge om certificering af CO2-besparelserne fra flere forskellige 12 V effektive generatorer ved indgivelse af én enkelt ansøgning. Det er imidlertid hensigtsmæssigt at der, hvis denne mulighed benyttes, anvendes en mekanisme, der skaber incitament til kun at udbrede brugen af de generatorer, der har den største virkningsgrad.
            
         
               (10)
            
            
               Med henblik på fastsættelse af den generelle miljøinnovationskode, der skal anvendes i de relevante typegodkendelsesdokumenter i overensstemmelse med bilag I, VIII og IX til Europa-Parlamentets og Rådets direktiv 2007/46/EF (9), bør der fastsættes en individuel kode, der skal anvendes for den innovative teknologi for 12 V effektive generatorer —
            
         VEDTAGET DENNE AFGØRELSE:
   Artikel 1
   Godkendelse
   Den teknologi, der anvendes i Valeos højeffektive generator med højeffektive dioder (HED) og i Boschs højeffektive generator med porttilsluttede MOS-dioder (MGD), godkendes som en innovativ teknologi, jf. artikel 12 i forordning (EF) nr. 443/2009.
   Artikel 2
   Ansøgning om certificering af CO2-besparelser
   1.   Fabrikanten kan ansøge om certificering af CO2-besparelserne fra en eller flere 12 volts (V) effektive generatorer beregnet til brug i køretøjer i klasse M1, forudsat at generatoren opfylder følgende betingelser:
   
               a)
            
            
               det er en komponent, der udelukkende bruges til at oplade køretøjets batteri og til at levere strøm til køretøjets elektriske system, når forbrændingsmotoren kører
            
         
               b)
            
            
               den effektive generators masse overstiger ikke basisgeneratorens masse på 7 kg med mere end 3 kg
            
         
               c)
            
            
               dens virkningsgrad er på minimum:
               
                           i)
                        
                        
                           73,8 % for benzinbiler
                        
                     
                           ii)
                        
                        
                           73,4 % for benzinbiler med turbolader
                        
                     
                           iii)
                        
                        
                           74,2 % for dieselbiler.
                        
                     
         2.   En ansøgning om certificering af besparelserne fra en eller flere effektive generatorer skal omfatte en uafhængig verifikationsrapport, der bekræfter, at den eller de pågældende generatorer opfylder betingelserne i stk. 1.
   3.   Typegodkendelsesmyndigheden afviser en ansøgning om certificering, hvis den finder, at den eller de pågældende generatorer ikke opfylder betingelserne i stk. 1.
   Artikel 3
   Certificering af CO2-besparelser
   1.   Reduktionen af CO2-emissioner ved brug af en effektiv generator som omhandlet i artikel 2, stk. 1, bestemmes ved brug af den metode, der er angivet i bilaget.
   2.   Hvis en fabrikant ansøger om certificering af CO2-besparelserne fra mere end én effektiv generator som omhandlet i artikel 2, stk. 1, for mere end én køretøjstype, fastsætter typegodkendelsesmyndigheden, hvilken af de testede generator, der giver de laveste CO2-besparelser, og registrerer den laveste værdi i de relevante typegodkendelsesdokumenter. Denne værdi angives i typeattesten i overensstemmelse med artikel 11, stk. 2, i gennemførelsesforordning (EU) nr. 725/2011.
   Artikel 4
   Miljøinnovationskode
   Miljøinnovationskode »17« anføres i typegodkendelsesdokumenterne, hvor der henvises til denne afgørelse, jf. artikel 11, stk. 1, i gennemførelsesforordning (EU) nr. 725/2011.
   Artikel 5
   Ikrafttræden
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 14. april 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 140 af 5.6.2009, s. 1.
   
      (2)  Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).
   
      (3)  Kommissionens gennemførelsesafgørelse 2013/341/EU af 27. juni 2013 om godkendelse af Valeo Efficient Generation-vekselstrømsgenerator som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 179 af 29.6.2013, s. 98).
   
      (4)  Kommissionens gennemførelsesafgørelse 2014/465/EU af 16. juli 2014 om godkendelse af DENSO's effektive generator som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 og om ændring af Kommissionens gennemførelsesafgørelse 2013/341/EU (EUT L 210 af 17.7.2014, s. 17).
   
      (5)  Kommissionens gennemførelsesafgørelse (EU) 2015/158 af 30. januar 2015 om godkendelse af to højeffektive generatorer fra Robert Bosch GmbH som innovative teknologier til nedbringelse af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 26 af 31.1.2015, s. 31).
   
      (6)  Kommissionens gennemførelsesafgørelse (EU) 2015/295 af 24. februar 2015 om godkendelse af MELCO GXi's effektive generator som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 53 af 25.2.2015, s. 11).
   
      (7)  Kommissionens gennemførelsesafgørelse (EU) 2015/2280 af 7. december 2015 om godkendelse af DENSO's effektive generator som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 322 af 8.12.2015, s. 64).
   
      (8)  Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (EUT L 199 af 28.7.2008, s. 1).
   
      (9)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) (EUT L 263 af 9.10.2007, s. 1).
   
      BILAG
      
         METODE TIL BESTEMMELSE AF EN 12 V EFFEKTIV GENERATORS CO2-BESPARELSER
      
      1.   INDLEDNING
      For at bestemme de CO2-besparelser, som kan tilskrives brugen af en effektiv generator i køretøjer i klasse M1, er det nødvendigt at specificere følgende:
      
                  1)
               
               
                  Prøvningsbetingelser
               
            
                  2)
               
               
                  Prøvningsudstyr
               
            
                  3)
               
               
                  Bestemmelse af den effektive generators og basisgeneratorens virkningsgrad
               
            
                  4)
               
               
                  Beregning af CO2-besparelserne
               
            
                  5)
               
               
                  Beregning af den statistiske fejl
               
            
         Symboler, parametre og enheder
      
      
         Latinske symboler
      
      
                  
                     
               
               
                  CO2-besparelser (g CO2/km)
               
            
                  CO2
                  
               
               
                  Kuldioxid
               
            
                  CF
               
               
                  Omregningsfaktor (l/100 km) — (g CO2/km) (g CO2/l), der er anført i Table 3
               
            
                  h
               
               
                  Frekvens som fastsat i tabel 1
               
            
                  I
               
               
                  Strømstyrke, ved hvilken målingen gennemføres (A)
               
            
                  m
               
               
                  Antal målinger foretaget på prøven
               
            
                  M
               
               
                  Drejningsmoment (Nm)
               
            
                  n
               
               
                  Omdrejningsfrekvens (min– 1) som defineret i tabel 1
               
            
                  P
               
               
                  Effekt (W)
               
            
                  
                     
               
               
                  Standardafvigelse af den miljøinnovative generators virkningsgrad (%)
               
            
                  
                     
               
               
                  Standardafvigelse af den miljøinnovative generators middelvirkningsgrad (%)
               
            
                  
                     
               
               
                  Standardafvigelse af den samlede CO2-besparelse (g CO2/km)
               
            
                  U
               
               
                  Prøvningsspænding, ved hvilken målingen gennemføres (V)
               
            
                  v
               
               
                  Gennemsnitlig kørehastighed for NEDC (New European Drive Cycle) (km/h)
               
            
                  VPe
                  
               
               
                  Faktisk effektforbrug (l/kWh) som defineret i Table 2
               
            
                  
                     
               
               
                  Den beregnede CO2-besparelses følsomhed i relation til den miljøinnovative generators virkningsgrad
               
            
         Græske symboler
      
      
                  Δ
               
               
                  Forskel
               
            
                  η
               
               
                  Basisgeneratorens virkningsgrad (%)
               
            
                  ηEI
                  
               
               
                  Den effektive generators virkningsgrad (%)
               
            
                  
                     
               
               
                  Den miljøinnovative generators middelvirkningsgrad ved driftspunkt i (%)
               
            
         Nedre indeks
      
      Indeks i) vedrører driftspunkt
      Indeks j) vedrører måling af prøven
      
                  EI
               
               
                  Miljøinnovativ
               
            
                  m
               
               
                  Mekanisk
               
            
                  RW
               
               
                  Faktiske brugsforhold
               
            
                  TA
               
               
                  Typegodkendelsesforhold
               
            
                  B
               
               
                  Referenceværdi
               
            2.   PRØVNINGSBETINGELSER
      Prøvningsbetingelserne skal opfylde kravene i ISO 8854:2012 (1).
      
         Prøvningsudstyr
      
      Prøvningsudstyret skal opfylde specifikationerne i ISO 8854:2012.
      3.   MÅLINGER OG BESTEMMELSE AF VIRKNINGSGRADEN
      Den effektive generators virkningsgrad skal bestemmes i overensstemmelse med ISO 8854:2012 med undtagelse af de elementer, der er anført i dette afsnit.
      Målingerne foretages ved forskellige driftspunkter i som fastlagt i Table 1. Generatorens strømstyrke er fastsat til halvdelen af den nominelle strøm for alle driftspunkter. For hver hastighed holdes generatorens spænding og udgangsstrøm konstant, spændingen holdes på 14,3 V.
      
         Tabel 1
      
      
         Driftspunkter
      
      
                  Driftspunkt
                  i
               
               
                  Holdetid
                  (s)
               
               
                  Omdrejningsfrekvens
                  ni (min– 1)
               
               
                  Frekvens
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Virkningsgraden beregnes i henhold til Formula 1.
      
         Formel 1
      
      
         
      Alle målinger af virkningsgraden foretages mindst fem (5) gange i træk. Gennemsnittet af målingerne ved hvert driftspunkt () skal beregnes.
      Virkningsgraden for den miljøinnovative generator (ηEI) beregnes i henhold til Formula 2.
      
         Formel 2
      
      
         
      Den effektive generator giver besparelser i mekanisk effekt under faktiske brugsforhold (ΔPmRW) og typegodkendelsesforhold (ΔPmTA) som fastsat i Formula 3.
      
         Formel 3
      
      ΔPm = ΔPmRW – ΔPmTA
      
      I den sammenhæng beregnes besparelsen i mekanisk effekt under faktiske brugsforhold (ΔPmRW) med Formula 4 og besparelsen i mekanisk energi under typegodkendelsesforhold (ΔPmTA) med Formula 5.
      
         Formel 4
      
      
         
      
         Formel 5
      
      
         
      hvor
      
                  PRW
                  
               
               
                  :
               
               
                  Effektforbruget under faktiske brugsforhold (W), som er 750 W
               
            
                  PTA
                  
               
               
                  :
               
               
                  Effektforbruget under typegodkendelsesforhold (W), som er 350 W
               
            
                  ηB
                  
               
               
                  :
               
               
                  Basisgeneratorens virkningsgrad (%), som er 67 %.
               
            
         Beregning af CO2-besparelserne
      
      CO2-besparelserne for den effektive generator beregnes ved hjælp af følgende formel:
      
         Formel 6
      
      
         
      hvor
      
                  v
               
               
                  :
               
               
                  Gennemsnitlig kørehastighed for NEDC (km/h), som er 33,58 km/h
               
            
                  VPe
                  
               
               
                  :
               
               
                  Faktisk effektforbrug som fastsat i følgende tabel 2
                  
                     Tabel 2
                  
                  
                     Faktisk effektforbrug
                  
                  
                              Motortype
                           
                           
                              Faktisk effektforbrug (VPe)
                              (l/kWh)
                           
                        
                              Benzin
                           
                           
                              0,264
                           
                        
                              Benzinmotor med turbolader
                           
                           
                              0,280
                           
                        
                              Diesel
                           
                           
                              0,220
                           
                        
            
                  CF
               
               
                  :
               
               
                  Den faktor, der er fastsat i følgende tabel 3
                  
                     Tabel 3
                  
                  
                     Brændstofomregningsfaktor
                  
                  
                              Brændstoftype
                           
                           
                              Omregningsfaktor (l/100 km) — (g CO2/km) (CF)
                              (g CO2/l)
                           
                        
                              Benzin
                           
                           
                              2 330 
                           
                        
                              Diesel
                           
                           
                              2 640 
                           
                        
            
         Beregning af den statistiske fejl
      
      De statistiske fejl i resultaterne af prøvningsmetoden som følge af målingerne skal kvantificeres. For hvert driftspunkt beregnes standardafvigelsen ifølge følgende formel:
      
         Formel 7
      
      
         
      Standardafvigelsen for den effektive generators virkningsgrad () beregnes i henhold til formel 8:
      
         Formel 8
      
      
         
      Standardafvigelsen af den effektive generators virkningsgrad () medfører en fejl i CO2-besparelserne (). Denne fejl beregnes i henhold til formel 9:
      
         Formel 9
      
      
         
      
         Statistisk signifikans
      
      Det skal for hver type, variant og version af et køretøj udstyret med en effektiv generator påvises, at fejlen i CO2-besparelserne beregnet i henhold til formel 9 ikke er større end forskellen mellem de samlede CO2-besparelser og den minimumstærskel for besparelser, der er angivet i artikel 9, stk. 1, i gennemførelsesforordning (EU) nr. 725/2011 (se formel 10).
      
         Formel 10
      
      
         
      hvor:
      
                  MT
               
               
                  :
               
               
                  Minimumstærskel (g CO2/km), som er 1 g CO2/km
               
            
         Prøvnings- og evalueringsrapport
      
      Rapporten skal indeholde:
      
                  —
               
               
                  Generatormodellen og modellens masse
               
            
                  —
               
               
                  Beskrivelse af prøvebænken
               
            
                  —
               
               
                  Prøvningsresultaterne (målte værdier)
               
            
                  —
               
               
                  Beregnede værdier og tilhørende formler
               
            
         Den effektive generator, der skal monteres i køretøjer
      
      Typegodkendelsesmyndigheden certificerer CO2-besparelserne på baggrund af målinger foretaget på den effektive generator og basisgeneratoren ved hjælp af prøvningsmetoden anført i dette bilag. Såfremt CO2-besparelserne ligger under den tærskelværdi, der er angivet i artikel 9, stk. 1, finder artikel 11, stk. 2, andet afsnit, i gennemførelsesforordning (EU) nr. 725/2011 anvendelse.
      
         (1)  ISO 8854:2012 Road vehicles — Alternators with regulators — Test methods and general requirements. Referencenummer ISO 8854:2012, udgivet den 1.6.2012.